פנחס דלוגץ

פנחס דלוגץ (דלוגז) (באנגלית: Pinhas Pierre Delougaz; 16 ביולי 1901 – 29 במרץ 1975) היה פרופסור וארכאולוג יהודי שביצע חפירות ארכאולוגיות בעיראק ובאיראן. הוא היה ראש המשלחת בחפירות האתר צ'וגה מיש, אתר מהתקופה הכלקוליתית במוז ח'וזסתאן במערב איראן.

==שנותיו הראשונות והשכלה==
דלוגץ נולד בשנת 1901 בשטח של אוקראינה של היום, לשמעון וציפורה לבית סילברמן. הוא גדל באזור כפרי, וקיבל חינוך ביתי בו למד ספרות רוסית וספרות עברית. בשנת 1913 נשלח ללמוד בארץ ישראל, בגימנסיה הרצליה בתל אביב. בעת פרוץ מלחמת העולם הראשונה קיבל הצעה מהצלב האדום להעביר אותו למשפחתו, למקום שהיה בטוח יותר, אבל הוא החליט להישאר בארץ ישראל. בגימנסיה הרצליה הוא התרכז בלימודי מתמטיקה ומדעים, למד ערבית, וקשריו עם חברים ערבים הביאו אותו גם להיכרות עם סגנון חייהם במזרח הקרוב. מלחמת העולם הראשונה, ובסופה המהפכה הרוסית שהתרחשה ב-1917, הביאה להפסקת הקשר עם משפחתו ולהפסקת המימון שנשלח אליו, והוא נאלץ לממן את עצמו. הוא נשאר בארץ ישראל עד 1922, ואז עבר לצרפת להמשך לימודים. בין השנים 1922–1926 למד מתמטיקה ופיזיקה בסורבון בפריז. תוך כדי לימודיו הוא גילה עניין באדריכלות ובאמנות, שהובילו אותו בסופו של דבר לארכאולוגיה. הידע שלו במדעים סייע לו בעבודתו כארכאולוג, כשנהג לגשת לפתרון בעיות בדרך מדעית, שגם דחפה אותו לפתרונות מדעיים יותר לבעיות, וגם נתנה לו את היכולת להעריך נכונה כלים מדעים שהוצע להשתמש בהם.

נישא לנטאשה.

==עבודתו כארכאולוג==
דלוגץ בוחן קיר עגול לאחר שנחפר, באתר צ'וגה מיש באיראן. צולם בין השנים 1961–1975{{תמונה להחלפה}}
עבודתו הראשונה כארכאולוג חופר הייתה כשהצטרף כעוזר אדריכל למשלחת ארכאולוגית של אוניברסיטת הרווארד ובית ספר בבגדאד של בית הספר האמריקאי לחקר המזרח. החפירות התקיימו בצפון עיראק באתר של העיר העתיקה נוזי, בה התגלו תעודות נוזי. בין השנים 1929–1931, הצטרף למשלחת החפירות של המכון האוריינטלי של אוניברסיטת שיקגו בחורסבאד בצפון עיראק. בסוף החפירה הוא היה אחראי למשלוח פסלי הלמסו הענקיים שנמצאו באתר לארצות הברית. חפירות אלה הביאו לקשר ארוך טווח בינו ובין המכון. בין השנים 1931–1937, הוא ניהל את משלחת בחפג'ה במשלחת של המכון האוריינטלי של אוניברסיטת שיקגו. יחד איתו ניהלו את המשלחת הארכאולוג ההולנדי הנרי פרנקפורט, והארכאולוג הדני טורקילד יקובסן (). בעונת החפירות 1937/8 הוא נשאר עונת חפירה נוספת וניהל את המשלחת המשותפת של אוניברסיטת פנסילבניה ובית הספר האמריקאי לחקר המזרח. זאת הייתה העונה האחרונה באתר, שלאחריה עבר בשנת 1938 לארצות הברית. שנות מלחמת העולם השנייה, בהן לא ניתן היה לבצע עבודת חפירה ארכאולוגית, הוקדשו על ידו לפרסומים של דוחות החפירה באתרים בהם חפר בעיראק. בשנת 1949 הצטרף לסגל האקדמי של אוניברסיטת שיקגו ובין השנים 1960–1967 שימש כפרופסור לארכאולוגיה באוניברסיטה. ביו השנים 1944–1967, שימש כאוצר במוזיאון בל המכון האוריינטלי של אוניברסיטת שיקגו.

בשנים 1952–1953 הוא ניהל את החפירה מטעם אוניברסיטת שיקגו, באתר תל בית ירח בישראל. הוא קיים חפירות נוספות באתר בשנים 1963–1964, בסיועה של הלין קנטור. בנוסף חפר לבקשת מחלקת העתיקות של מדינת ישראל, קברים בנחל תבור. בשנת 1961 הוביל משלחת של סקר ארכאולוגי בטורקיה ומערב איראן. מטרת המשלחת הייתה לאסוף מידע לצורך תוכניות העבודה של המכון האוריינטלי של אוניברסיטת שיקגו. הסקר הוביל ליזום החפירה הארכאולוגית באתר צ'וגה מיש במערב איראן שהחלה בשנת 1961. צ'וגה מיש הוא אתר פרהיסטורי גדול, לחפירה זאת הוא הקדיש את שארית חייו המקצועיים. בשנת 1967 הוא עבר לאוניברסיטת קליפורניה בלוס אנג'לס וקיבל שם משרה של פרופסור לארכאולוגיה של המזרח הקרוב. הוא המשיך לחפור בצ'וגה מיש, המימון לחפירות התקבל מאוניברסיטת קליפורניה והמכון האוריינטלי של אוניברסיטת שיקגו. החפירה הייתה מיזם משותף של משלחת אירנית בשיתוף המכון האוריינטלי ואוניברסיטת קליפורניה. יכולותיו המקצועיות של דלוגץ, הידע שלו באדריכלות ויכולתו לקרוא את פני השטח, גם כשהוא היה מכוסה שכבות של עפר וכלל בורות שדידה, הובילו לגילו מקדש חשוב. יכולתו והבנתו בנושא בנייה בלבנות בוץ סייעו רבות בחפירה.

בשנת 1970 החל גם לנהל, במקביל לעיסוקיו האחרים, את המוזיאון להיסטוריה תרבותית (Museum of Cultural History) של אוניברסיטת קליפורניה בלוס אנג'לס.

דלוגץ נפטר ב-29 במרץ 1975 מהתקפת לב, באתר החפירות של צ'וגה מיש. הוא נפטר במכוניתו בעת שעשה סבב באתר בנקודות החפירה השונות. ב-1979, ארבע שנים לאחר שנפטר, התרחשה המהפכה האיראנית. המבנה בו שיכנה המשלחת הארכאולוגית בצ'וגה מיש את ממצאיה, נהרס, וממצאים ארכאולוגיים שנשארו שם ותיעוד רב של החפירה, נהרס והושמד.

==פרסומים מקצועיים==
*הלין י' קאנטור ופנחס פ' דלוגאז, המאמר "התגליות בצ'וגה־מיש שבאיראן - עיר בת חמשת אלפים שנה" בתוך קדמוניות, שנה ח חוברת 30–31, תשל"ה, 1975, עמ' 94–95
קברו של פרופסור פנחס דלוגץ ב[[בית הקברות נחלת יצחק]]
<div style="direction: ltr;">
*[https://web.archive.org/web/20160807225915/http://biblio.ebaf.info/cgi-bin/koha/opac-ISBDdetail.pl?biblionumber=32617 . Plano-Convex Bricks and the Methods of Their Employment - II. The Treatment of Clay Tablets in the Field / Delougaz Pinhas. — Chicago 1155 East Fifty-Eighth Street : Oriental Institute, University of Chicago, 1933. — 57 p. : reliée ; 24 x 17 cm. — (Studies in Ancient Oriental Civilization ; 7)]
*[https://web.archive.org/web/20160807230020/http://biblio.ebaf.info/cgi-bin/koha/opac-ISBDdetail.pl?biblionumber=31438 The Temple Oval at Khafajah / Delougaz Pinhas ; Jacobsen Thorkild. — Chicago 1155 East Fifty-Eighth Street : Oriental Institute, University of Chicago, 1940. — 175 p. : 12 planches relié ; 30 x 23 cm. — (Oriental Institute Publications, ; 53)]
*[https://web.archive.org/web/20160807225719/http://biblio.ebaf.info/cgi-bin/koha/opac-ISBDdetail.pl?biblionumber=31335 Pre-Sargonid Temples in the Diyala Region / Delougaz Pinhas ; Lloyd Seton ; Frankfort Henri ; Jacobsen Thorkild. — Chicago 1155 East Fifty-Eighth Street : Oriental Institute, University of Chicago, 1942. — 320 p. : 29 planches relié ; 30 x 23 cm. — (Oriental Institute Publications, ; 58)]
*[https://web.archive.org/web/20160807231802/http://biblio.ebaf.info/cgi-bin/koha/opac-ISBDdetail.pl?biblionumber=31414 Pottery from the Diyala Region / Delougaz Pinhas. — Chicago 1155 East Fifty-Eighth Street : Oriental Institute, University of Chicago, 1952. — 182 p. : 204 planches et 3 tables relié ; 30 x 23 cm. — (Oriental Institute Publications, ; 63)]
*[https://web.archive.org/web/20160807231656/http://biblio.ebaf.info/cgi-bin/koha/opac-ISBDdetail.pl?biblionumber=31619 A Byzantine Church at Khirbat al-Karak / Delougaz Pinhas ; Haines Richard C. — Chicago 1155 East Fifty-Eighth Street : Oriental Institute, University of Chicago, 1960. — 68 p. : 63 planches broché ; 30 x 23 cm. — (Oriental Institute Publications, ; 85)]
*[https://web.archive.org/web/20160807234009/http://biblio.ebaf.info/cgi-bin/koha/opac-ISBDdetail.pl?biblionumber=238297 Architectural Representations on Steatite Vases / Delougaz Pinhas, In : Iraq, . - (1960) vol.22 19600101, p.90-95]
*[https://www.bookdepository.com/Temple-Oval-at-Khafajah-Pinhas-Delougaz/9780226142340 Pinhas Delougaz, Temple Oval at Khafajah, The Oriental Institute of the University of Chicago, 1972]
*[http://oi.uchicago.edu/sites/oi.uchicago.edu/files/uploads/shared/docs/oip101_text.pdf Chogha Mish. Volume I, Text' The First Five Seasons of Excavations, 1961-1971 / by Pinhas Delougaz and Helene J. Kantor ; edited by Abbas Alizadeh. — Chicago (Ill.) : Oriental Institute of the University of Chicago, cop. 1996. — 2 vol. (LV-508 p., XX-283 p. de pl.) : ill. ; 30 cm. — (Oriental Institute Publications, ; vol.101)]
*[http://oi.uchicago.edu/sites/oi.uchicago.edu/files/uploads/shared/docs/oip101_plates.pdf Helene Kantor and P. Delougaz, Chogha Mish, Volume 1, Plates: The First Five Seasons, 1961-1971, Oriental Institute Publication 101, 1996, ]
*[https://web.archive.org/web/20160807231805/http://biblio.ebaf.info/cgi-bin/koha/opac-ISBDdetail.pl?biblionumber=31802 Old Babylonian Public Buildings in the Diyala Region : Part One, Excavations at Ishchali Part Two, Khafajah Mounds B,C, and D / Hill Harold D. ; Jacobsen Thorkild ; Delougaz Pinhas ; Holland Thomas A. ; McMahon Augusta. — Chicago 1155 East Fifty-Eighth Street : Oriental Institute, University of Chicago, 1990. — 235 p. : 68]
*[https://web.archive.org/web/20160807234203/http://biblio.ebaf.info/cgi-bin/koha/opac-ISBDdetail.pl?biblionumber=358913 The Prehistoric Architecture at Chogha Mish / Delougaz Pinhas, n : The Memorial Volume of the VI International Congress of Iranian Art & Archaeology - Oxford (September 11 - 16th 1972) / Collectif. - Tehran : Iranian Centre for Archaeological Research, 1976. - p.31-48]
*[https://web.archive.org/web/20160807230219/http://biblio.ebaf.info/cgi-bin/koha/opac-ISBDdetail.pl?biblionumber=380503 New Evidence for the Prehistoric & Protoliterate Culture Development of Khuzestan / Delougaz Pinhas ; Kantor Helene J. - 20 p,. In : The Memorial Volume of the Vth International Congress of Iranian Art and Archaeology: Tehran - Isfahan - Shiraz (11th-18th April 1968) / Collectif. - Téhéran : Ministère de la Culture et des Arts, 1972. - p.14-33]
*[https://web.archive.org/web/20160807230017/http://biblio.ebaf.info/cgi-bin/koha/opac-ISBDdetail.pl?biblionumber=246555 The Fourth Season of Excavations at Chogha Mich in Khuzestan (1969-1970). Preliminary Report / Delougaz Pinhas ; Kantor Helene J, In : Bastan Chenasi va Honar-e Iran (Revue d'Archéologie et d'Art Iraniens). - (1971) vol.7 8, p.36-43]
*[https://web.archive.org/web/20160807233310/http://biblio.ebaf.info/cgi-bin/koha/opac-ISBDdetail.pl?biblionumber=166191 Animals Emerging from a Hut / Delougaz Pinhas, In : Journal of Near Eastern Studies, . - (1968) vol.27 1 4, p.184-197]
*[https://web.archive.org/web/20160807231552/http://biblio.ebaf.info/cgi-bin/koha/opac-ISBDdetail.pl?biblionumber=31661 Private Houses and Graves in the Diyala Region / Delougaz Pinhas ; Hill Harold D. ; Lloyd Seton. - Chicago 1155 East Fifty-Eighth Street : Oriental Institute, University of Chicago, 1967. - 361 p. : 82 planches et 3 tables relié ; 30 x 23 cm. - (Oriental Institute Publications, ; 88)]
</div>

==קישורים חיצוניים==

* [https://oi.uchicago.edu/sites/oi.uchicago.edu/files/uploads/shared/docs/nn19.pdf Pinhas Delougaz] דברי הספד של הלין קנטור, באתר המכון הארכאולוגי של אוניברסיטת שיקגו, קיץ 1975
* [https://web.archive.org/web/20180123072205/http://www.iranicaonline.org/articles/delougaz Pinhas Delougaz] באתר אנציקלופדיה אירניקה (Encyclopaedia Iranica)
* [https://www.jewishvirtuallibrary.org/jsource/judaica/ejud_0002_0005_0_05067.html DELOUGAZ, PIERRE PINCHAS] באתר jewishvirtuallibrary
* [http://texts.cdlib.org/view?docId=hb1199n68c&doc.view=frames&chunk.id=div00027&toc.depth=1&toc.id= P. P. Delougaz, Near Eastern and African Languages: Los Angeles] באתר של אוניברסיטת קליפורניה. דברי הספד של W. Leslau J. Frierman G. Buccellati

==הערות שוליים==

קטגוריה:ארכאולוגים יהודים
קטגוריה:ארכאולוגים אמריקאים
קטגוריה:אישים הקבורים בבית הקברות נחלת יצחק

קטגוריה:אמריקאים שנולדו ב-1901
קטגוריה:אמריקאים שנפטרו ב-1975